Suured soomlased

**"Suured soomlased"** (**"Suuret suomalaiset"**) oli 2004 korraldatud Soome Yleisradio võistlussaade, milles televaatajad said hääletuse teel välja selgitada kõigi aegade suurima soomlase. Saate formaat on pärit BBC-lt ning analoogilisi hääletusi on korraldatud muu hulgas Saksamaal ja USA-s. Yleisradio andmetel andsid soomlased rahvaarvuga võrreldes ligi kaks korda rohkem hääli kui britid hääletuses "100 suurimat britti".  

Võistlus korraldati kahes voorus. Kevadel 2004 korraldatud esimeses voorus said vaatajad anda hääli vabalt valitud kandidaatide poolt ja hääletuse tulemusena avaldati saja kõige rohkem hääli saanud soomlase nimekiri. Sügisel 2004 toimunud teise vooru pääsesid kümme kõige rohkem hääli saanud soomlast. Enne teist hääletusvooru näitas Yleisradio dokumentaalfilmi igast finaali pääsenud kandidaadist. Suurimaks soomlaseks hääletati marssal Carl Gustaf Emil Mannerheim. 

## Esimene voor

Kevadel 2004 korraldatud esimene hääletusvoor algas liigpäeval 29. veebruaril ja kestis kaks nädalat. Hääli sai anda saate veebilehekülgedel, telefoni teel, telefonisõnumina või postkaardiga. Ekspertide kogu oli esimeseks hääletusvooruks koostanud 99 kandidaadist koosneva nimekirja, kuid hääle sai anda ka inimesele väljastpoolt seda nimekirja.  

Hääletuse tulemused tehti teatavaks 31. oktoobril YLE TV1 saates, kus tutvustati sadat kõige rohkem hääli saanud kandidaati. Kümme kõige rohkem hääli saanud isikut, kes pääsesid teise vooru, olid (tähestiku järjekorras) Mikael Agricola, Adolf Ehrnrooth, Tarja Halonen, Urho Kekkonen, Aleksis Kivi, Elias Lönnrot, Carl Gustaf Emil Mannerheim, Risto Ryti, Jean Sibelius ja Arvo Ylppö. Nende omavahelist järjekorda esimeses voorus ei avalikustatud. 

Ekspertide kogu 99 kandidaadist 31 ei mahtunud saja parema hulka. Nende asemel tõusis saja hulka 32 "oma kandidaati" väljastpoolt nimekirja. Ainus kümne hulka pääsenud oma kandidaat oli Risto Ryti. Järgnevalt on loetletud 11.–100. kohale pääsenud isikud ("oma kandidaadid" on tähistatud tärniga): 


* 11. Matti Nykänen 
* 12. Väinö Myllyrinne *
* 13. Ville Valo 
* 14. Lalli  
* 15. Väinö Linna 
* 16. Linus Torvalds 
* 17. Spede Pasanen 
* 18. Pentti Linkola 
* 19. Tove Jansson  
* 20. Veikko Hursti *
* 21. Paavo Nurmi 
* 22. Minna Canth 
* 23. Juho Kusti Paasikivi 
* 24. J. V. Snellman 
* 25. Hertta Kuusinen 
* 26. Arto Saari *
* 27. Miina Sillanpää 
* 28. Väinö Tanner 
* 29. Lucina Hagman 
* 30. Cristfried Ganander *
* 31. Mika Waltari 
* 32. Mika Häkkinen 
* 33. Alvar Aalto 
* 34. Eugen Schauman 
* 35. Tapio Rautavaara 
* 36. Eino Leino
* 37. Jaakko Pöyry *
* 38. Otto Wille Kuusinen *
* 38. Juice Leskinen 
* 40. Anders Chydenius 

* 41. Uno Cygnaeus 
* 42. Jari Litmanen *
* 43. Katri Helena 
* 44. Fanni Luukkonen 
* 45. Anneli Jäätteenmäki *
* 46. Karl Fazer 
* 47. Kaarlo Juho Ståhlberg 
* 48. Mauno Koivisto 
* 49. Helene Schjerfbeck 
* 50. Reino Helismaa 
* 51. Jorma Ollila 
* 52. Lauri Törni *
* 53. Georg Henrik von Wright 
* 54. Arndt Pekurinen *
* 55. Tauno Palo 
* 56. Akseli Gallen-Kallela 
* 57. Johan Ludvig Runeberg
* 58. Kyösti Kallio *
* 59. Paavo Ruotsalainen 
* 60. Lars Levi Laestadius 
* 61. Lasse Virén 
* 62. Helvi Sipilä 
* 63. Yrjö Kallinen 
* 64. A. I. Virtanen 
* 65. Nils-Aslak Valkeapää 
* 66. Armi Kuusela  
* 67. Pehr Evind Svinhufvud 
* 68. Aki Kaurismäki 
* 69. Kalle Päätalo *
* 70. Paavo Lipponen *

* 71. Aurora Karamzin  
* 72. Sakari Topelius 
* 73. Alli Vaittinen-Kuikka 
* 74. Simo Häyhä *
* 75. Jaakko Ilkka *
* 76. Arto Javanainen *
* 77. Leena Palotie 
* 78. Karita Mattila 
* 79. Veikko Hakulinen 
* 80. Helle Kannila *
* 81. Olavi Virta *
* 82. Hannu Salama 
* 83. Irwin Goodman *
* 84. Laila Kinnunen 
* 85. Arvi Lind *
* 86. Kirsti Paakkanen *
* 87. Larin Paraske  
* 88. Mathilda Wrede *
* 89. Erno Paasilinna 
* 90. Antti Tuisku *
* 91. Annikki Tähti *
* 92. Elisabeth Rehn 
* 93. Esa Saarinen *
* 94. Maiju Gebhard 
* 95. Kalevi Sorsa *
* 96. Aksel Airo *
* 97. Lauri Ylönen *
* 98. Raimo Helminen *
* 99. Armi Ratia
* 100. Veikko Sinisalo *


Algnimekirja 99 nimest langesid välja järgmised 31: 


* Aino Ackté
* Antti Ahlström
* Santeri Alkio
* Sari Baldauf
* Albert Edelfelt
* Eero Erkko
* Ella Eronen
* Karl-August Fagerholm
* Kaj Franck
* Johan Gadolin 
* Heidi Hautala

* Sirkka Hämäläinen
* Marja-Liisa Kirvesniemi
* Rudolf Koivu 
* Hannes Kolehmainen 
* Alfred Kordelin 
* Toivo Kärki 
* Edvin Laine 
* Adolf Erik Nordenskiöld 
* Olavi Paavolainen 
* Siiri Rantanen 

* Kaija Saariaho 
* Pentti Saarikoski 
* Sylvi Saimo 
* Esa-Pekka Salonen 
* Frans Eemil Sillanpää 
* Edith Södergran 
* Jouko Turkka 
* Vilho Väisälä 
* Tapio Wirkkala  
* Hella Wuolijoki 


Saja parema hulgas olid mõned väga vaieldavad nimed, kellest küll esikümnesse keegi ei jõudnud.  Matti Nykänen, Väinö Myllyrinne (kõigi aegade pikim soomlane, kelle poolt käis humoorikas veebikampaania),  Ville Valo ja Lalli jäid esikümnest napilt välja, jõudes 11.–14. kohale. See tekitas palju kahtlustusi, et Yleisradio on hääletuse tulemusi "kohendanud", et "sobimatud" nimed finaali ei pääseks. Yleisradio on sellised väited ümber lükanud, kuid saja parema häälte arvu ei ole avalikustatud.  

## Teine voor

Teine hääletusvoor algas 31. oktoobril ja lõppes 5. detsembril. Sel ajavahemikul näitas Yleisradio iga finalisti kohta poole tunni pikkuse dokumentaalfilmi, kus mõni tuntud soomlane esines finalisti eestkõnelejana. Mikael Agricolat esindas kirjanik Pirkko Saisio, Adolf Ehrnroothi ajakirjanik Arto Nyberg, Tarja Haloneni kirjanik Kaari Utrio, Urho Kekkoneni tollane väliskaubandusminister Paula Lehtomäki, Aleksis Kivi lavastaja Jukka Virtanen, Elias Lönnroti muusik Sari Kaasinen, marssal Mannerheimi riiginõunik Riitta Uosukainen, Risto Rytit ajakirjanik Lasse Lehtinen, Jean Sibeliust viiuldaja Pekka Kuusisto ja Arvo Ylppöt kirjanik Jari Tervo.

Hääletuse ajal ilmus ka raamat "Suuret suomalaiset" (Otava 2004), kus on pikad artiklid kõigist kümnest finalistist ning biograafilised lühiandmed teistest saja parema hulka tulnud soomlastest.  

Soome iseseisvuspäeva eelõhtul 5. detsembril oli eetris finaalsaade, kus kõigi kandidaatide eestkõnelejad osalesid paneeldiskussioonis. Pärast väitlust avalikustati võistluse tulemused. Suurimaks soomlaseks valiti marssal Mannerheim, kes sai finaalvoorus antud 363 731 häälest üle veerandi.

Tulemused:
# Carl Gustaf Emil Mannerheim (104 244 häält, 28,7 %)
# Risto Ryti (80 790 (22,2 %))
# Urho Kekkonen (57 456 (15,8 %))
# Adolf Ehrnrooth (27 477 (7,6 %))
# Tarja Halonen (26 536 (7,3 %))
# Arvo Ylppö (22 136 (6,1 %))
# Mikael Agricola (15 974 (4,4 %))
# Jean Sibelius (15 397 (4,2 %))
# Aleksis Kivi (7622 (2,1 %))
# Elias Lönnrot (6099 (1,7 %))

## Vaata ka
*"100 suurimat britti"
*"Suured rumeenlased"
* "Suurim ameeriklane" 
* "Suurim kanadalane" 
* "Suurimad hollandlased" 
* "Unsere Besten" (Saksamaa) 
* "Belglaste belglane" 
* "Rankingshow"

## Viited

## Välislingid
* Saate koduleht